17/08/2009 | Administración LocalMunicipal
Brión
Edicto relativo á aprobación definitiva estudo de detalle.

EDICTO Anuncio de aprobación definitiva do estudo de detalle titulado “Reaxuste de aliñación nun tramo de travesía urbana da Estrada Autonómica AC-300 (Picaraña – Os Ánxeles) a altura de Soigrexa (Ós Ánxeles) redactado polo arquitecto municipal d. Yassin Da Conceiçao Micas. O Concello Pleno, na súa sesión do día 22/07/2009, aprobou definitivamente o estudo de detalle de referencia. En cumprimento co que establece o art.92.3 da Lei 9/02, de ordenación urbanística e protección do medio rural de Galicia, comunicouse esta aprobación á Conselleria de Medio Ambiente, Territorio e Infraestructuras - Secretaría Xeral de Ordenación do Territorio e Urbanismo, con traslado de copia dilixenciada de dous exemplares do instrumento aprobado con todos os planos e documentos debidamente dilixenciados. Este anuncio servirá como edicto de notificación nos termos do art.59.4 da Lei 30/92 para todos os afectados que por resultaren descoñecidos ou ignorarse o seu enderezo non poidan ser citados persoalmente. Finca con número de referencia catastral: 6745104NH2464N0001ZD. Titular: DªYordanka Georgieva Suarez Cartavio Simeoni. Contra o presente acordo de aprobación definitiva poderá interpoñerse, dende o día seguinte á publicación deste anuncio, recurso contencioso-administrativo perante o Tribunal Superior de Xustiza de Galicia, no prazo de dous meses. Poderá exercerse calquera outro que se estime procedente. De acordo co sinalado no artigo 92.2 da citada lei publíquese no BOP o texto da Normativa Urbanística aprobada que é a seguinte: O ámbito sobre o que se desenvolve o estudo promovido polo Concello de Brión concerne a un grupo de vivendas unifamiliares agrupadas en ringleira e que conforman no seu frente urbano unha aliñación consolidada con fachada á estrada autonómica AC- 300 ( A Picaraña- Os Anxeles). Este frente confróntase cun espazo público dotacional - adro da Igrexa de Santa Maria dos Anxeles e coa escola de Música Municipal, conformando un conxunto ben delimitado no seu borde, protagonizado por un peche pétreo a modo de zócalo e elevado sobre o nivel do vial mencionado. O Planeamento Municipal define as aliñacións recollendo estas liñas de frente, por un lado o frente das vivendas unifamiliares e, polo outro o frente do conxunto do adro da Igrexa. Polo que se propón manter as aliñacións consolidadas de ámbalas marxes, coa peculariedadde de alterar a mesma coa coincidencia do traza dun antiguo alpendre. Este feito ( o repunte neste pequeño tramo ) reduce en exceso a sección do vial, manifestándose neste “abombamento poli-lineal” unha distancia entre as aliñacións confrontadas de, tan só, 10,00 metros e interrumpindo os aliñamentos que mantén o PXOM ó longo desta travesía urbana, a saber: 12 metros e 16 metros. Acompáñanse no correspondente anexo unha serie de fotos a fin de ilustrar o ata aquí exposto. Coa presente proposta – ver planimetría - e, xa unha vez advertido que a maneira de recoller a aliñación consolidada do caserío compromete parte desta travesía, resólvese o conflicto detectado, problema que ven agravado, por outra banda, pola presenza dun cruce de vías neste mesmo punto de estrangulamento. A resposta sintoniza coa sección proposta no PXOM neste nodo ( 16 metros), en continuidade coa sección do tramo da travesía que conduce ata a rotonda dos Anxeles e manifesta unha maior coherencia e rigor á hora de ordenar unha travesía urbana destas características. Ámbito de solo urbano consolidado, séndolle de aplicación as normas para o solo urbano adscrito a viais principias. (UC-1). A modo de contextualizar o presente estudo, faise referencia á ordenanza de aplicación – UC-1-, señalándose os principais datos de interese que manifesta a mesma no relativo ás condicións de volume, uso, tipoloxía edificatoria, etc.: O Planeamento clasifica o ámbito como solo urbano consolidado e onde o uso primordial é o residencial en primeira categoría ( unifamiliar) e en segunda categoría (plurifamiliar), considerando unha serie de usos compatibles:.- comercial.- oficinas.- Hoteleiro + hosteleiro.- e os vinculados co carácter equipamental. Os parámetros máis relevantes da ordenanza de aplicación son os seguintes:.- Edificabilidade: 0,60 m2/m2.- Parcela mínima: 200 m2.- Alturas permitidas: máximo B+ 2P.- Fondo máximo edificable.14 metros.- Frente mínimo: 5 metros.- Situación da edificación: Sobre a aliñación oficial pode retranquerase ata un máximo de 8 metros e a lindes particulares 3 metros (mín.), ou arrimarse; en caso de medianeira consolidada. Por outra banda, señalar que o vial que dá acceso e frente ó conxunto de parcelas obxecto de estudo é unha vía de propiedade autonómica, concretamente a estrada AC-300 (A Picaraña - Os Anxeles), manifestándose como travesía e onde o Planeamento neste tramo, ou sector, establece un aliñamento variable, en función da complexidade e/ou dificultade que manifesta o conxunto edificatorio comprometido:.- ou ben 12 metros, ou ben 16 metros. Neste sentido xa se explicou no apartado anterior (2.- obxeto e descripción) a problemática detectada e a proposta prevista a fin de regularizar e normalizar puntualmente unha cuestión, que afecta precisamente o aliñamento puntual e que introduce unha serie de disfuncións no ordenamento concreto do ámbito obxecto deste estudo.1.- SITUACIÓN E AMBITO. PLANO DE NORMATIVA.2.- PLANO DE CATASTRO.3.- PLANO TAQUIMÉTRICO.4.- SUPERPOSICIÓN DE TAQUIMETRICO E ALIÑACIÓN / PXOM.5.- SUPERPOSICIÓN DE TAQUIMETRICO E ALIÑACIÓN PROPOSTA.6.- PLANO DE NORMATIVA CON REAXUSTE PLANTEADO. Brión a 31 de xullo de 2009 O Alcalde José Luis García García